Οικολόγοι Ειρηνιστές Πράσινοι

Οι Οικολόγοι Ειρηνιστές Πράσινοι ήταν ελληνικό οικολογικό πολιτικό κόμμα το οποίο ιδρύθηκε το 1990 και συμμετείχε στις βουλευτικές εκλογές του 1990 λαμβάνοντας 3.360 ψήφους. Το κόμμα αυτό είχε επικεφαλής τον Βασίλη Λεβέντη, μετέπειτα ιδρυτή και πρόεδρο της Ένωσης Κεντρώων.

Αποτελούσε την πολιτική συνέχεια του οικολογικού κόμματος «Ελεύθεροι» το οποίο ιδρύθηκε το 1984 από τον Βασίλη Λεβέντη. Στις στις 2 Μαρτίου 1992, οι Οικολόγοι Ειρηνιστές Πράσινοι ενώθηκαν με το Κέντρο – Δημοκρατικό Κόμμα Ελλάδος του Γεωργίου Γ. Παπανδρέου, δημιουργώντας την Ένωση Κεντρώων και Οικολόγων.

 Παραπομπές 

Κατηγορία:Πρώην πολιτικά κόμματα στην Ελλάδα
Κατηγορία:Οικολογικά κόμματα